คำตอบคือ กินได้ ดอกสดสามารถกินได้ทั้งแบบสด ๆ หรือจะเอามาลวกกินกับน้ำพริกก็ได้เช่นกัน นอกจากนี้ยังสามารถนำไปทำเป็นอาหารเมนูอื่น ๆ ได้ด้วย ไม่ว่าจะเป็นต้มยำ แกงเลียง แกงส้ม แกงเปอะ แกงหน่อไม้ ก็สามารถนำดอกปอเทืองลงไปปรุงเพิ่ม เพื่อเพิ่มความหอมอร่อยได้ นอกจากนี้ดอกและรากของปอเทืองยังมีสรรพคุณทางยา ดอก มีสรรพคุณทางยา ช่วยป้องกันโรคมะเร็ง ขับลม ช่วยเจริญอาหาร ขับเสมหะ แก้เรื่องคออักเสบ ท้องร่วง รักษาลำไส้อักเสบ หรือ จะนำมาผสมน้ำแล้วต้มอาบก็สามารถช่วยรักษาโรคผิวหนังและอาการคันต่าง ๆ ได้อีกด้วย ราก มีสรรพคุณ ช่วยขับพยาธิ ขับลม และ ขับปัสสาวะ ได้อีกด้วย